Philippus, Dei gratia Francorum rex; noverint universi presentes pariter et futuri, quoniam nos monachis et burgensibus de Charitate concessimus omnes liberas consuetudines quas tenuerunt tempore patris nostri, et concessimus ut monachi et burgenses et omnia sua, in omni loco, in nostra sint protectione et custodia, salvo alieno jure. Actum Parisius anno incarnati Verbi millesimo centesimo octogesimo secundo, regni nostri anno quarto, astantibus in palatio, nostro quorum nomina supposita sunt et signa. S. comitis Theobaudi dapiferi nostri, S. Guidonis buticularii, S. Mathei camerarii, S. Radulfi constabularii. Data per manum Hugonis cancellarii.